**Среда, 22. 4. 2020.**

Наставни предмет: **Математика**

Наставна јединица: **Математички изрази,**

 **Преписати у свеску:**

3 620 + 126 = ? Изрази у којима се налази само једна рачунска операција 4 620 – 386 = ? **прости изрази**.

260 · 6 = ?

 850 : 5 = ?

 Резултат обављене операције у сваком изразу назива се

 3 620 + 126 = 3 746 **вредност израза**.

 850 : 5 = 170

420 + 150 – 40 = 570 – 40 = 530 Изрази у којима се јављају две или више

 224 · 8 + 120 = 1 792 + 120 = 1 912 операција називају се **сложени изрази**.

 Изрази у којима се јављају множење и дељење са сабирањем и одузимањем, предност има множење(дељење), а затим сабирање( одузимање).

1. Напши у облику израза и израчунај:

а) збир броја 290 и количника броја 280 : 4;

б) разлику производа 32 · 108 и броја 501;

 в) производ броја 490 и разлике 57 – 27,

 г) количник збира 63 + 437 и броја 50.

 и Радна свеска стр. 63. задатак 1.

**Предмет**: Српски језик

**Наставна јединица** : Писање скраћеница, утврђивање

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Скраћено писање речи називамо **скраћенице.**

Речи или групе речи се често скраћују да би се у писању уштедело у простору или да би се добило у времену приликом говорења.

Најчешће се скраћују дуже речи које се често употребљавају.

Приликом скраћивања, мора се водити рачуна да текст не изгуби своју разумљивост.

Према нашем правопису, речи можемо скратити на следеће начине :

**1. За скраћеницу узимамо прво слово речи (пише се малим словом).**

**ПРИМЕРИ** : господин – г. ; разред – р. ; тачка – т. ; средњи род – с.р.; ове године – о.г.

**2. Скраћенице се пишу без тачке између слова.**

**ПРИМЕРИ :** то јест – тј. ; и тако даље – итд. ; на пример – нпр.

**3. Скраћенице се пишу и тако што реч скратимо до првог самогласника.**

**ПРИМЕРИ :** гимназија – гимн. ; страна – стр. ; друго – др. ; множина – мн.

**4. Постоје скраћенице које се пишу без тачке.**

**ПРИМЕРИ :** мерне јединице ( m, l, km, dm, hl ...), скраћенице настале од првог и последњег слова речи ( доктор – др, магистар – мр, госпођа – гђа, госпођица – гђица ...)

**5. Када се пише скраћеница за основну школу, она се искључиво пише ВЕЛИКИМ словима БЕЗ тачке – ОШ, а** када се пише пун назив одређене школе, пише се на следећи начин :

*Ја сам ученик Основне школе “Јован Поповић”.*

Без назива и **основна** и **школа** пишу се малим словом.

**6. Називи држава пишу се великим словима без тачке.**

**ПРИМЕРИ :** Република Србија – РС, Сједињене Америчке Државе – САД, Народна Репулика Кина – НРК.

**ВЕЖБАЊЕ:** Поуке о језику стр. 115, 116, 117 (до правописне вежбе ).

Предмет: **Ликовна култура**

Наставна јединица: **Омиљена животиња**

Свако од вас има омиљену животињу. Неко је чува као кућног љубимца, а некима се допадају животиње које нису са нашег поднебља због своје лепоте, снаге, спретности, интелигенције...

Ваш **домаћи**  **задатак** ће бити да омиљену животињу нацртате воштаним бојама,темперама или је прикажете колажом или коришћењем разних семенки ,материјала из природе (лишћа, гранчица, латица).

 **ЧЕТВРТАК, 23. 4. 2020.**

**Предмет**: Српски језик

**Наставна јединица** : “Бела и жута девојчица” – Перл Бак, обрада \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Перл Бак (1892-1973, рођена у Америци).

Са родитељима који су били мисионари, живела је у Кини. Школовање је наставила у Енглеској и Америци. Писац је бројних романа, од којих је најпознатији ”Кинеска трилогија”.

У вашим читанкама, на странама 6, 7 и 8, налази се једна лепа прича под називом “Бела и жута девојчица”.

Прочитајте причу !

Подвуците непознате речи, а значења потражите у речнику.

Претпостављам да сте уживали док сте читали ову лепу и занимљиву причу. Она ће вас подсетити на песму Драгана Лукића – “Друг другу”, у којој песник на најлепши начин описује другарство.

**Одговори на следећа питања :**

1.Због чега је ово дружење лепо и необично?

2.Како замишљаш Елис, а како Лен Меј?

3.Шта је заједничко овим девојчицама, а по чему се разликују?

4.Чему нас ова прича учи?

Поруку приче искажи неком народном пословицом.

Део приче који је на вас оставио најјачи утисак препишите у свеску.

С обзиром да је текст написан латиницом, и ви у својим свескама пишите латиницом писаним словима.

Наставни предмет: Математика

Наставна јединица: **Редослед рачунских операција**

Радимо задатке:

 Радна свеска 63. страна 3. и 4. задатак

 **Домаћи задатак:**

 Уџбеник 128. страна 1. и 3. задатак

*Предмет:* Физичко васпитање

*Наставна јединица*: Рукомет

* Рукомет је екипни спорт са лоптом у коме се такмиче две екипе са по 7 играча ( 6 играча у пољу + 1 голман ) на свакој страни. Игра траје два пута по 30 минута, а циљ је дати више голова од противника. Лопта се између играча додаје рукама, слично као у кошарци, али са нешто мањом лоптом и уз другачија правила вођења лопте. Модерни рукомет се обично игра у затвореним дворанама, док на отвореном простору постоје варијанте и облици великог рукомета као и рукомета на песку. Амерички и Ирски рукомет су потпуно другачији спортови од класичног рукомета. Игра је веома брза и укључује контакт телом када одбрамбени играчи покушавају да зауставе нападаче да приђу голу. Голови се постижу веома често, обично обе екипе постигну између 20-30 голова. Рукомет се данас игра у мушкој и женској конкуренцији, у различитим старосним групама, а убраја се и у стандардни олимпијски спорт.

Предмет: **Природа и друштво**

Наставна јединица: **Покретање и кретање тела**

Прелазимо на нову област, која вам је позната. То је кретање. Зато ће вам ова лекција бити лака за учење.

* Прочитајте лекцију из уџбеника на 112. и 113. страни. Подвуците најбитније.

 **Запишите у ваше свеске:**

* Тело се **креће** ако промени положај у односу на тело које **мирује.**
* Тела се могу покренути на различите начине: деловањем Земљине теже ,снагом ветра и воде; снагом мишића.
* Како ће се неко тело кретати зависи од његовог **облика, подлоге и средине** по којој се креће и **начина** на који се покреће.
* Стварна или замишљена линија по којој се тело креће назива се **путања.**
* Према **облику путање,** кретање може бити: **праволинијско, криволинијско, кружно.**
* Свако кретање има свој **правац и смер.** Правац има два смера( нпр.кућа-школа).
* Тело које се клати назива се **клатно.**

 **Нацртајте** примере праволонијског, криволонијског и кружног кретања

 **ПЕТАК, 24. 4. 2020.**

Наставни предмет: **Математика**

Наставна јединица: **Задаци за вежбање**

Радимо задатке:

 Радна свеска 64. стр. 5, 6, 7. и 8. задатак и 65. стр. група А

**Предмет**: Српски језик

**Наставна јединица:** “Бела и жута девојчица” – Перл Бак, утврђивање

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Радна свеска, страна 6. – одговори пуним одговорима на дата питања, а детаљ из приче нацртајкао што је наведено у задатку број 5. Обавезно га обоји!

**Предмет: Музичка култура**

**Наставна јединица:"Коњске трке"- Стивен Фостер**

На 56. страни, у вашем уџбенику, налази се песма "Коњске трке".

* Ноте и речи песме препишите у ваше нотне свеске (два реда).
* Уз песму можете импровизовати покрете и одиграти у пару, са неким од укућана.
* Нацртајте коња из песме

*Предмет:* Физичко васпитање

*Наставна јединица*: Основне технике у рукомету

* Прошлог часа сте се упознали о рукомету кроз краћи запис. Што се тиче технике и правила, у овом спорту треба напоменути да играчи смеју рукама додиривати лопту и додавати се међусобно, као и шутирати према голу. Сви играчи се слободно крећу по целом терену, осим у простору 6 m испред оба гола. У том простору сме стајати само голман. Све ово ће вам дочарати један тренинг који можете погледати на Youtube каналу по називом: Методика одбројавања технике рукометне игре, а исто тако на овом каналу можете погледати и неку рукометну утакмицу по вашем избору.

*Предмет:* Народна традиција

*Наставна јединица*: Гајде

* Гајде су народни узички, дувачки инструмент састављен од свирале и мешине. Некада су биле уобичајен инструмент широм Европе. Код Срба и осталих јужних Словена гајде се свирају и данас, махом у селима. У прошлости су се на гајдама свирала кола и ора и биле су верни пријатељи пастира. Они су их и правили идући за овцама. Делови од којих су направљене гајде су: гајденица, писак, мешина.

*Задатак:* Нацртај гајде